**Sonet cu lupii negri**

*Cristian Andronic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe sâni purta sărutul, cum mugurii duc roua,

Și tremura sub vântul, ce-o mângâia ușor.

Atunci pleca spre lume, când scăpărase luna,

Și a luat iubirea, care mi-a fost izvor.

Și-acum, când iese luna, mai merg pe sub pădure,

Și îmi aduc aminte, de ea, de-atâtea ori,

Văd lupi ce-mi par iluzii de sentiment, obscure,

Cum sfâșie amorul, cu dinți strălucitori.

Dar poate, amintirea, nu este risipită,

Și a rămas izvorul, dar nu din care-aș bea,

Ci care, către stele, curând o să transmită,

Un râu în care, astăzi, se-neacă lira mea.

Lirismul suferinței, în ochii mei se vaită,

Când rup, nebun, iubirea, dezintegrat în haită.